

Inšpektorat RS za varstvo pred naravnimi in drugimi nesrečami, Izpostava Koper, Ferrarska 5/b, Koper, izdaja na podlagi prvega odstavka 18. in 32. člena Zakona o inšpekcijskem nadzoru (Uradni list RS, št. 43/07-UPB1 in 40/14), 103. Zakona o varstvu pred naravnimi in drugimi nesrečami (Uradni list RS, št. 51/06-UPB1 s spremembami in dopolnitvami), 35. člena Zakona o varstvu pred utopitvami (Uradni list RS, št. 42/07- UPB1 s spremembami in dopolnitvami) ter tretjega odstavka 211. člena Zakona o splošnem upravnem postopku (Uradni list RS, št. 24/06 - UPB2 s spremembami in dopolnitvami) po uradni dolžnosti v zadevi varstva pred utopitvami zavezancu A.B. naslednjo


O D L O Č B O


1. A.B. (v nadaljevanju: zavezanec) je moral dne 7.5.2024 na kopališču XY zagotoviti stalno
navzočnost predpisanega števila reševalcev iz vode.

2. Rok za odpravo pomanjkljivosti je bil dne 7.5.2024 do 13:00 ure.

3. Pritožba zoper to odločbo ne zadrži njene izvršitve. 

4. Posebni stroški v tem postopku niso nastali.


O b r a z l o ž i t e v


Dne 7. 5. 2024 je bil opravljen inšpekcijski nadzor pri zavezancu A.B., na kombiniranem bazenskem kopališču XY. Pri nadzoru je bilo z zapisnikom št. 0611-133/2024-1 z dne 7.5.2024 ugotovljeno, da sta na kopališču prisotna samo dva reševalca iz vode in sicer na dveh opazovalnih mestih v dvoranskem delu kopališča, na delu kopališča na prostem pa reševalca ni bilo.

Skladno z 28. členom Zakona o varstvu pred utopitvami mora lastnik oziroma upravljalec kopališča med obratovanjem kopališča zagotoviti stalno navzočnost predpisanega števila reševalcev iz vode. V skladu s prvim odstavkom 22. člena Pravilnika o ukrepih za varstvo pred utopitvami na kopališčih (Uradni list RS, št. 84/07 s spremembami in dopolnitvami - v nadaljevanju: pravilnik) se število reševalcev na kopališču določi glede na potrebno število mest opazovanja in z upoštevanjem dodatnih meril, določenih v citiranem pravilniku.

Na kopališču XY so določena tri opazovalna mesta, s katerih je zagotovljen pregled nad vso kopalno površino (24. člen pravilnika) in sicer dve opazovalni mesti v dvoranskem delu kopališča in eno na delu kopališča na prostem.

Ker je bilo v inšpekcijskem nadzoru ugotovljeno, da zavezanec kot upravljalec kopališča med obratovanjem kombiniranega bazenskega kopališča XY ni zagotovil stalne navzočnosti predpisanega števila reševalcev iz vode, zaradi česar je bila varnost kopalcev na kopališču zmanjšana, kar pomeni, da je obstaja nevarnost za življenje in zdravje ljudi, je bilo potrebno v inšpekcijskem nadzoru dne 7.5.2024 ob 12:00 uri z ustno odločbo na podlagi 211. člena Zakona o splošnem upravnem postopku odrediti, da se do 13:00 ure istega dne, na kopališču XY zagotovi prisotnost predpisanega števila reševalcev.

Rok za odpravo pomanjkljivosti je bil dne 7. 5. 2024 do 13:00 ure.

V skladu z določili 30. člena Zakona o inšpekcijskem nadzoru pritožba na odločbo ne zadrži njene
[bookmark: _Hlk243988563]                  izvršitve.   


Odločba je izdana po uradni dolžnosti in je v skladu z določili 22. člena Zakona o upravnih taksah
(Ur. l. RS, št. 106/10-UPB 5) oproščena plačila takse.  

Skladno s 118. členom Zakona s splošnem upravnem postopku (Ur. l. RS, št. 24/06 – UPB2 s spremembami in dopolnitvami) posebni stroški v tem postopku niso nastali


Pouk o pravnem sredstvu: Zoper to odločbo je dopustna pritožba v roku 15 dni po prejemu te odločbe ministru za obrambo, Vojkova cesta 55, Ljubljana. Pritožba se vloži ali da ustno na zapisnik neposredno pri organu, ki je odločbo izdal.

Za pritožbo je potrebno plačati upravno takso v višini 18,12 EUR na transakcijski račun IBAN: SI56 01100-8450051146, referenca: SI11 19135-7111002-00002012. V obrazcu UPN izpolnite polja: Koda namena: GOVT; Namen/rok plačila: Plačilo upravne takse; BIC banke prejemnika: BSLJSI2X; Ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana. Dokazilo o plačilu upravne takse je potrebno dostaviti na Inšpektorat RS za varstvo pred naravnimi in drugimi nesrečami, Izpostava Koper, Ferrarska 5b, Koper.

